Petrus Carrington

, (vulgo denuo Peter Alexander Rupert Carington, 6th Baron Carrington; ChelseaChelsea natus secundum Vicipaediam Anglicam. In villa rustica familiae suae prope Aelesburiam natus, secundum New York Times (10 Iulii 2018) (fortasse in oppido Bledlow ubi et senex habitabat, cf. Who's Who) in regione urbana Londinii natus die 6 Iunii 1919; mortuus 9 Iulii 2018) fuit nobilis politicusque Britannicus et internationalis.

Puerulus apud Millaton House prope Ochamentonam Devoniae educatus est. Alumnus fuit collegii Etonensis et Regii Collegii Militaris iuxta Sandhurst. In exercitu Britannico ab anno 1939 usque in 1949 militavit. Baro patre iam anno 1938 mortuo factus, in camera parium parlamenti Britannici ab anno 1951 ad 1964 primis ministris factio conservativa conservativis Winston Churchill, Antonio Eden, Haroldo Macmillan, Alexandro Douglas-Home muneribus iuxta ministeria agriculturae et munitionis functus est, sed ab Octobri 1956 usque in Octobrem 1959 commissarius maior in Australiam missus est. Ab 1964 factionem contrariam in camera parium ducebat. Minister a munitione ab 1970 usque in 1974, primo ministro Eduardo Heath, secretarius a rebus externis a die 4 Maii 1979 ad 5 Aprilis 1982 meruit, prima ministra Margarita Thatcher.

Fuit secretarius generalis OTAN a die 25 Iunii 1984 ad 1 Iulii 1988, cancellarius ordinis Periscelidis a die 8 Novembris 1994 usque in mensem Octobrem 2012.

 Scripta 
 Reflect on Things Past: The Memoirs of Lord Carrington. Londinii: Collins, 1988

 Notae 

 Bibliographia 
 Julia Langdon, "Lord Carrington obituary" in The Guardian (10 Iulii 2018)
 Robert D. McFadden, "Lord Carrington, 99, Former British Foreign Secretary, Dies" in New York Times (10 Iulii 2018) 
 "Carrington, 6th Baron" apud Who's Who and Who Was Who situs venalis

 Nexus externi 

 Ronaldus Reagan, "Remarks on Presenting the Presidential Medal of Freedom to Lord Peter Carrington" (10 Maii 1988) apud American Presidency Project
 "Lord Carrington, former Conservative Foreign Secretary and Simbarashe Mumbengegwi" (colloquium percontativum Davidis Frost) apud BBC

Categoria:Politici Angliae
Categoria:Politici internationales
Categoria:Ministri rerum externarum
Categoria:Ministri munitionis
Categoria:Alumni Collegii Etonensis
Categoria:Alumni Collegii et Academiae Sandhurst
Categoria:Participes secundi belli mundani
Categoria:Nobiles Angliae